MTLS บวกแรงเกิน 4% ลุ้นกำไรปี 59-60 โตต่อเนื่อง
MTLS บวกแรงเกิน 4% ล่าสุด ณ เวลา 10.33น. อยู่ที่ระดับ 29.50 บาท บวก 1.25 บาท หรือ 4.42% สูงสุด 29.50 บาท ต่ำสุด 28.50 บาท ด้วยมูลค่าซื้อขาย 135.66 ล้านบาท ด้านบล.ทิสโก้ แนะถือ เล็งกำไรปี 59-60 โตต่อเนื่อง
1 ก.พ. 2560

ผู้สื่อข่าวรายงานว่าราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ล่าสุด ณ เวลา 10.33 น. อยู่ที่ระดับ 29.50 บาท บวก 1.25 บาท หรือ 4.42% สูงสุด 29.50 บาท ต่ำสุด 28.50 บาท ด้วยมูลค่าซื้อขาย 135.66 ล้านบาท ขณะที่ดัชนีตลาดหุ้นไทยโดยรวมบวก 0.09%
โดยราคาหุ้น MTLS ปรับตัวขึ้นสูงสุดตั้งแต่เข้าซื้อขายในตลาดหลักทรัพย์ เมื่อวันที่ 26 พ.ย.57 ขณะที่ บล.ทิสโก้ ระบุในบทวิเคราะห์แนะนำถือ MTLS ที่ราคาเป้าหมาย 27.5 บาท โดยคาดว่างบปี 59 จะออกมาดีและกำไรปีนี้ยังโตได้ต่อเนื่อง